For få måneder siden dukkede milliarder af mennesker op efter fem års fravær.
Vi har brug for nye helte.
Helte, der passer ind i tiden.
Symboler betyder intet uden de kvinder og mænd, der giver dem mening.
Og det her ... Jeg kender ikke et prægtigere symbol.
Men det vigtigste er manden, der bar det ...
... og han er borte.
I dag hædrer vi Steves eftermæle, men samtidig ser vi fremad ...
... mod kampene, der venter.
Med Disney+ så vi muligheden for at sammenflette -
- et filmunivers med et tv-univers, hvilket aldrig var blevet gjort før.
Det ville gøre det unikt.
Vi kan udvikle figurerne på en måde, der sjældent er tid til i filmene, -
- og derefter springe tilbage til dem, så det hele kommer til at hænge sammen.
TILBLIVELSEN AF THE FALCON AND THE WINTER SOLDIER
For Nate og mig var det åbenlyst, at The Falcon and the Winter Soldier -
- ville være oplagt til det her format.
Sikke du sniger dig. Det korte ophold i Wakanda har gjort dig til White Panther.
Navnet er White Wolf.
De får ikke meget tid på lærredet, men de er blevet meget populære.
- Hvad fanden er det? - Alle har en gimmick nu om dage.
I de scener, de har sammen, har de udviklet -
- en sjov makkerpardynamik, der var værd at dykke ned i.
- Kan du rykke sædet lidt frem? - Nej.
Udgangspunktet var, at serien skulle være jordnær.
Endgame var titanernes kamp -
- i et univers af kosmiske proportioner.
Ideen var her at hive det ned -
- på et vedkommende og meget jordbundent plan, -
- hvor superheltedelen af det udfoldes i karakterskildringerne -
- og en yderst virkelig verden.
Du risikerer at tabe alt på gulvet, og det skal vi kunne fornemme.
Derfor har du en følelse af, at du har krammet på hende.
Derfor slapper du af i kroppen, og bum, så pander du ham en.
Kari er fantastisk.
Når man ser serien, opdager man figurernes følelsesmæssige dybde.
Det er først og fremmest et drama.
Kari gjorde os mindre macho. Der er nok af testosteron i serien -
- i form af kampe, effekter, eksplosioner og så videre ...
- Ikke ligefrem en hård negl. - Hvad?
... men også følelsesmæssige lag, der gør de enkelte figurer unikke.
Det lå os alle sammen på sinde at undersøge, -
- hvad det vil sige at være en helt i nutidens verden.
Tidligere i MCU var det at være en helt -
- i høj grad forbundet med at være en soldat, en kriger.
Sådan er nutidens helt ikke. Nutidens helt kommer til undsætning, -
- og det var en grundsten i vores fortælling om begge figurerne.
Walker, hjælp mig!
Jeg tror, hun så os som -
- to almindelige mænd, der prøver at navigere i livet.
Det, der var nyt for mig, var hendes måde at filme på, -
- der skildrer figurernes tanker. Det var vældig interessant.
Og nu, hvor du er holdt op med at kæmpe, hvad ønsker du dig så?
Fred.
Sikke en gang bræk.
Når man ankommer til Marvel-bygningens førstesal, -
- føler man sig virkelig som en del af noget, der er større end en selv.
Kevin og Marvel-teamet krævede, at det ikke måtte ligne tv.
Det skal føles som en film, selvom historien er delt op.
Det kunne jeg levere.
Historier kan deles op på to måder. Vertikalt, i afsnit, og horisontalt.
Horisontalt opdeler man efter figurernes indbyrdes forhold, -
- og for hvert afsnit blev de bare endnu stærkere.
- God tur, Buck. - Det skal du ikke kalde mig.
- Det gjorde Steve. - Steve havde en plan.
Da vi udvekslede ideer, sagde Malcolm Spellman, -
- at noget i Endgame, der gjorde indtryk på ham, var Sams replik:
"Det føles som en andens."
Hvordan føles det?
- Som en andens. - Det er det ikke.
Den replik blev den røde tråd i Sams fortælling.
Vi var meget obs på, at hvis vi skulle fortælle en historie over seks timer, -
- så skyldte vi det hverv, det symbol og den figur -
- at anskue den fra alle vinkler, inden han er færdigudviklet.
Jeg følte, det ville være uærligt over for fansene -
- og på et rent menneskeligt plan -
- at lade en sort mand tage imod dette symbol uden nogen tøven.
Det var kernen i Sams byrde.
For en sort amerikaner at bære Stars and Stripes med stolthed ...
Det ville Sam Wilson ikke gøre uden videre.
Sorte amerikaneres vilkår var et af seriens hovedtemaer, -
- og arvens videreførelse er noget, både Sam og Bucky jonglerer med.
Det er muligt, du eller Steve aldrig vil kunne forstå det.
Men kan du acceptere, at jeg gjorde, hvad jeg mente var rigtigt?
Når man tænker på Captain America, tænker man på en specifik type.
Der er så mange forskellige sfærer og virkeligheder, -
- man skal kunne begå sig i, hvis man som sort vil frem i verden.
Man kan ikke bare være sig selv, uanset hvor man er.
Det er vanskeligt at leve i, og af og til er man nødt til -
- at spørge sig selv, om man vil finde sig i det.
- Det er Black Falcon! - Navnet er bare "Falcon".
2020 og coronakrisen har om ikke andet vist, -
- hvor vanskeligt det er at være sort i USA.
Det er ikke nogen ny indsigt eller oplevelse for os sorte.
- Generer han dig? - Er I klar over, hvem han er?
De er Avengers.
Det må De undskylde, hr. Wilson. Jeg genkendte Dem ikke uden brillerne.
Sam, der tager skjoldet til sig, illustrerer det land, vi lever i.
Det kan diskuteres, -
- hvordan en sort mand kan repræsentere et land, der ikke repræsenterer ham.
Vi vidste, at Sams rejse ville være særdeles barsk, -
- alene fordi han er en sort superhelt.
Anthony kommer fra Louisiana, -
- og det lånte vi til at gøre historien mere personlig.
Når de så begynder at fortælle anekdoter, så fødes et helt liv.
Jeg havde udtrykkeligt sagt, at vandpumpen ikke var problemet.
Vi skulle have været færdige, længe før du stod op.
Jeg belærer ikke dig om at lave tønderul, -
- så du skal ikke komme her og pille ved ting, du ikke har forstand på.
Adepero gjorde det fantastisk som min søster og formede den figur, -
- der var med til at definere baggrunden for, -
- hvem personen Sam Wilson er fra The Winter Soldier og frem.
- Sagde du ikke, du var pilot? - Ikke pilot.
Man forstår, hvem manden er, når man ser, hvor han kommer fra.
Jeg har nydt at lære, hvem Sam Wilson egentlig er.
Hvad skulle alle de smertelige ofre bringes for, -
- hvis ikke jeg var villig til at stå fast og kæmpe videre?
Sam forsøger at tackle sin fremtid, og Bucky forsøger at tackle sin fortid.
I Buckys tilfælde kunne vi ikke bare ignorere de sidste ti års fortællinger.
Vi måtte forholde os til de fortællinger -
- og lade Bucky bearbejde begivenhederne i sit liv -
- på en måde, han ikke har haft tid til i de to timer lange spillefilm.
Under The First Avenger gjorde vi os tanker om, hvad der kunne ske, -
- hvis vi skulle lave en toer.
Men på det tidspunkt anede vi ikke, hvad det ville føre til.
Sergent Barnes, du vil blive HYDRAs nye jernnæve.
Vi drøftede Buckys potentielle udvikling, -
- men vi anede ikke, hvor den ville føre ham hen.
Men da vi så Sebastian som Winter Soldier, -
- hævede det virkelig barren for, hvad vi følte, vi kunne dykke ned i.
- Hvad har jeg gjort? - Rigeligt.
Jeg vidste, det ville ske. HYDRAs doktriner sidder stadig i mig.
Forholdet mellem Bucky og Steve er så dramatisk og fyldt med patos.
Den eneste i hele MCU, der faktisk troede på Bucky, -
- var Steve Rogers, og nu er han borte.
I serien føler Bucky sig rodløs.
Det skjold er det tætteste, jeg kommer på en familie nu om dage.
Så da du lagde det på hylden, følte jeg, jeg havde mistet alt.
Det udfordrende for mig var at skulle præsentere figuren på en ny måde, -
- men med en klar fornemmelse af hans fortid.
Hver gang jeg indspiller en af de her film, tænker jeg:
"Hvis nogen sætter sig og ser -
- First Avenger, Winter Soldier, Civil War, Avengers og det her ...
Vil de så føle, at det er den samme figur, -
- der udvikler sig på nye måder, men forbliver den samme figur?
Jeg er ikke længere Winter Soldier. Du er en del af min bodsøvelse.
Hvordan vil han fungere ude i den virkelige verden?
Hvordan interagerer han med andre mennesker?
Går han på dates? Overvejer han en ny karriere?
Du er nødt til at pleje dine venskaber. Jeg er den eneste, du ringer til.
Det er sørgeligt.
Bucky har en replik, hvor han siger til psykiateren:
Jeg fik en lille smule ...
... ro i Wakanda.
Bortset fra det har jeg faret fra kamp til kamp i 90 år.
Nu har han chancen for at gøre op med det.
Er han den fødte dræber, eller kan han være en helt?
"Er jeg overhovedet egnet?"
Han har altid haft en mørk side, som jeg holder meget af, -
- og som gør ham mere interessant og kompleks.
Og den forsvinder ikke. Han bliver bare bedre til at håndtere den.
Bucky prøver at forlige sig med de ting, han har gjort, -
- og Sam Wilson hjælper ham med at finde ud af, -
- hvem Bucky Barnes er uden Winter Soldiers åg.
Vil du høre en barsk sandhed?
Hvis du vil ud af det helvede, du er fanget i, så må du knokle.
- Jeg har gjort bod. - Nej, du hævnede.
"Du skal bare passe din egen gesjæft."
Det står altså i manuskriptet.
Winter Soldier og Falcon er utroligt seværdige -
- som et modvilligt team, der skal forsøge at redde verden.
Hej, John. Hvordan fandt du os denne gang?
Jeg ville rigtig gerne have sagt det på den måde.
Det har været sjovt, men også følelsesmæssigt intenst.
Én ting er at se det på papiret, -
- men når Sebastian og Anthony kommer i gang med materialet, -
- forløser de det på en måde, vi end ikke havde forestillet os.
Det udvikler sig hver eneste dag, og det bliver hele tiden bedre.
Det er totalt Bad Boys II, det her.
Det var et tandemspil i mere end én forstand.
Der er en særlig energi i et tandemspil.
Her er spektret. Lænken. 48 timer.
Komedie er herovre.
48 timer. Dødbringende våben.
Så har vi Rush Hour, Ride Along og så videre.
Vi ville ligge i nærheden af Dødbringende våben.
Vi tager sjælebliksøvelsen.
- Den kan jeg lide. - Han vil elske det.
- Vend jer mod hinanden. - Du bør nyde det her.
Jeg elsker at arbejde sammen med Anthony.
Nogle dage føler jeg virkelig, at han vil tage livet af mig.
Ikke fysisk, men bare med sin tilstedeværelse.
Vi skal have lyset med.
Det skaber stemning. Det er hans første film.
Yolo!
De er vildt gode til at pingponge med hinanden og eksperimentere.
- Husk at filme det hele. - Stille!
Og Daniel Brühl er ligesådan.
De tre kan være så morsomme, at jeg må tage fat i dem og sige:
"Nu morer vi os altså for meget."
I manuskriptfasen blev vi inspireret af Civil Wars koncepttegninger af Zemo.
Hvordan kan vi implementere den fede ikonografi i serien?
I Civil War er Zemo en interessant figur.
Nok er han en skurk, men man forstår ham.
Jeg er her for at indfri et løfte.
- Du mistede nogen? - Jeg mistede alle.
Han ville hævne sine kære. Det var gjort i kærlighed, -
- selvom det endte tragisk.
Derfor var det vigtigt for os at bibeholde figurens kompleksitet.
Det tog mig to dage at finde deres lig.
Min far -
- holdt stadig min kone og min søn i sine arme.
Og Avengers?
De tog hjem.
Det var hele tiden meningen, at Zemo skulle være med, -
- men undervejs fandt vi en meget naturlig indfaldsvinkel til ham.
Du tror, HYDRA er indblandet.
Det er derfor, du kommer til mig. Det betyder, at du er desperat.
Heldigvis for dig ved jeg, hvor du kan begynde.
Jeg blev meget glad for at blive inviteret tilbage.
Der er masser af fine scener og god skærmtid til Zemo.
Han spillede en afgørende rolle i Captain America: Civil War.
Allerede dengang havde jeg lyst til at udforske figuren noget mere.
Jeg nød at spille ham, men da vi var færdige, var jeg lidt ked af, -
- at jeg havde spillet ham uden at komme til at bære masken.
Han imponerer mig helt vildt.
Han får en helt ny side frem i Zemo, som ingen havde forventet.
- Er du rig? - Jeg er baron.
Indtil I tilintetgjorde mit land.
Han gør figuren dynamisk og morsom og anderledes.
Zemo har også en meget menneskelig side.
John Walker var oplagt at skrive ind i serien.
Vi kender ham fra tegneserierne, -
- og så er han central i forhold til, hvad skjoldet repræsenterer i dag.
Han har et oprigtigt ønske om at gøre gode gerninger, -
- men det er ikke nok.
Serummet fordærvede ikke Steve.
Touché. Men der har aldrig været andre som Steve Rogers, vel?
Wyatt var interessant, selvom han tit spiller en langhåret, skægget bums.
Han viste sig dog at have noget kant, som hverken Sam eller Bucky har, -
- og det får John Walker til at skille sig ud fra de to.
John Walker har travlt med at skulle bevise, at han er værdig til hvervet.
Det skjold gør dig ikke til Captain America.
Jeg har bevist mit værd.
Jeg kan godt lide figurer, der skal træffe vanskelige beslutninger.
De skal være én ting, alt imens de forsøger at nærme sig den anden.
Du har tre Medals of Honor.
Du træffer altid de rigtige beslutninger i kampens hede.
Jep.
Tre udmærkelser, der sikrer, at jeg aldrig glemmer den værste dag i mit liv.
Jeg vidste ikke, hvem jeg skulle spille. Jeg var bare glad for at være med.
Jeg anede ikke, at jeg faktisk skulle spille en central figur.
Da de sagde, det var Lemar Hoskins, udbrød jeg: "Ham kender jeg godt."
Jeg har rent faktisk tegneserierne. Jeg har de hæfter, han er med i.
Det berømte Captain America-blad med ham på forsiden, det har jeg.
Så jeg var helt oppe at køre og håbede på, jeg ville få en dragt.
Dragten giver en superhelteholdning, som man ikke rigtig kan opnå uden.
Så lad mig give jer et råd.
Lad være at komme mig på tværs.
Der er mange ligheder -
- mellem John Walkers dragt og de andre Captain America-dragter.
Jeg ville bevare kontinuiteten i både udtryk og fremtoning, -
- så vi brugte mange af de samme mønstre, stoffer og farver som førhen.
Vi justerede vist den røde farve og gjorde den lidt mere lys -
- og patriotisk end på andre dragter.
Det gjorde en hel masse for figurens attitude.
Den gjorde mig lidt mere arrogant, end jeg måske ville have været uden.
Det er uhyre vigtigt, når man etablerer en verden, -
- at komme hurtigt i gang med karakterskildringerne.
De afspejler begge to, hvor svært det er at være soldat -
- og balancere på grænsen mellem at parere ordre og gøre det rigtige.
Jeg var nødt til at dræbe ham. Han havde dræbt Lemar!
Lemar er hans fornuft, og lige pludselig er han væk.
Det afføder en masse hævntørst, men så tager usikkerheden over.
Han vil så gerne gøre skjoldet ære, -
- og det føler han også, han gjorde, for han gjorde det, han var trænet til.
De hæle er ikke skabt til at gå i.
Fra tegneserierne låner vi figurer, -
- der rent tematisk passer til serien, og giver dem vores eget twist.
Valentina Allegra de Fontaine.
Ret beset siger man contessa Valentina Allegra de Fontaine.
Jeg orker ikke at gentage det, så du kan bare kalde mig Val.
Vi skulle bruge en form for fordækt Nick Fury-figur, -
- der kunne krydse Johns vej.
Alene navnet ...
Contessa Valentina Allegra de Fontaine. Det er bare ...
Jeg var solgt, så snart de fortalte mig navnet.
Det var klogt af dig at tage serummet.
Ja, jeg ved besked om det.
Og det har gjort dig meget, meget værdifuld for visse personer.
Om hun er god eller ond, vides ikke. Hun bevæger sig lidt i en gråzone.
Jeg kunne ikke have planlagt det bedre selv.
Men måske var det mig. Pjat, det var det ikke. Eller var det?
Jeg synes, det er på tide, vi får en kvindelig chefstrateg.
Hun er tre skridt foran alle, og det er sjovt at lege.
Der er noget under optræk.
Og til det formål får vi ikke brug for en Captain America.
Ved du, hvad vi får brug for?
En U.S. Agent.
Hvordan vil du have, den her samtale skal udvikle sig?
Skal jeg lægge skjoldet og gøre det mere fair?
Settet her forestiller Zemos lejlighed, som vi har bygget specielt til Zemo.
Her skal indspilles en kampscene, når Dora Milaje dukker op.
Vi træner skuespillerne her, -
- så de kan udføre så meget som muligt selv, når vi indspiller.
Vi vil jo gerne se vores helte i kamp.
Du støder, når jeg har talt ned.
Tre, to, en, stød!
Det er mand mod mand, men de har jo spyd.
I kampscener kan man ikke fuske sig til den slags. Et spyd er et spyd.
Skuespillerne kender figurerne, hvilket gør alting nemmere.
De ved, hvad deres figurer kan.
Av, av ...
At arbejde på et set fremfor i et studie -
- er altid nemmere, hurtigere og lettere at styre.
Det er vigtigt at kunne styre alle elementer, når man laver action.
Vi havde de tre doraer og alle drengene.
Lokalet vrimlede med folk, -
- der tævede løs på hinanden. Det var vældig morsomt.
Bast tage dig, James.
Jeg syntes, det var superoplagt at have wakandanerne med.
Florence Kasumba er en naturkraft.
Hver gang jeg skal spille Ayo, er det som at få en julegave.
Det er lidt lige meget, hvor det skal foregå. Jeg glæder mig hver gang.
Når jeg bliver tilkaldt, kender jeg ikke engang historien.
Jeg ved, jeg skal spille figuren, men ellers ved jeg ikke noget.
Jeg er lige så spændt som publikum, for jeg aner intet om handlingen.
Jeg sørger bare for altid at være klar, hvis de skulle ringe.
Jeg træner hele året og holder mig i kontakt med de andre i Dora Milaje.
Vi arbejder alle sammen på andre projekter, -
- men så snart man får panseret og dragten på, -
- så er man tilbage i rollen, og det er som at komme hjem.
Jeg tænkte jo nok, du ville dukke op.
Jeg er ude efter Zemo.
Det var meget vigtigt for både Kari og os andre, -
- at skuespillerne fik mulighed for at opleve vores locations rigtigt.
Vi skulle have været i Puerto Rico for at give serien noget pondus.
Uheldigvis blev Puerto Rico ramt af et temmelig voldsomt jordskælv.
Vi ville være taget derned senere, -
- for vi havde undersøgt forholdene grundigt.
Vi vidste, vi kunne komme hurtigt væk derfra om nødvendigt.
Jeg havde talt med eksperterne og var helt tryg ved at tage med.
Hvis jeg selv tør tage afsted, så betyder det noget.
Hvis jeg kun tør sende andre, så skal vi slet ikke gøre det.
Vi var klar til at tage afsted efter det første jordskælv, -
- men så kom der et nyt jordskælv.
Vi følte os ikke længere trygge ved at sende folk derned, -
- og vi hentede dem hjem, der allerede var dernede.
Derefter måtte vi finde ud af, hvor vi så kunne tage hen.
Vi besluttede os for Prag, der skulle erstatte optagelserne i Puerto Rico.
Vi nåede til Prag imod alle odds, og det gik supergodt.
Vi fandt nogle skønne locations og lavede nogle gode optagelser.
Men efter en uge i Prag brød pandemien ud.
Den blev så alvorlig, at vi måtte lukke ned.
Den største frygt var, at vi skulle blive fanget.
Vi ringede til indspilningslederen midt om natten og sagde:
"Vi booker flybilletter til jer alle sammen kl. fem.
Vi ringer til alle på filmholdet og beder dem gøre sig klar.
Vi booker flybilletter til jer alle sammen mellem kl. fem og ni."
Det var omkring 100 mennesker, der skulle flyves hjem til USA.
Coronanedlukningen var en stor udfordring for serien, -
- men det var det rigtige at gøre.
Det gav os tid til at gøre os flere tanker om serien, -
- men det var en prøvelse, vi aldrig havde tacklet før.
Til filmholdets store ros var alle opsat på at fortsætte med serien.
Vi gik i gang igen, selvom corona stadig var et problem.
Både det at arbejde og rejse internationalt var en udfordring.
Men det var det værd, for jeg ved, at det får serien til at virke større.
Det skabte en særlig energi, der knyttede os sammen.
Det er et stort hold med mange personligheder, -
- men da vi stod i så usædvanlige omstændigheder, -
- skabte det en samhørighed, som var temmelig exceptionel.
De følgende otte måneder arbejdede vi sammen med Disney om -
- at lægge en plan for, hvordan vi kunne genstarte produktionen.
Vi måtte tilbage til Prag. Vi var jo ikke blevet færdige.
Vi måtte gøre de tjekkiske myndigheder trygge ved -
- at lukke os ind, for Prag havde langt færre tilfælde, end vi havde i USA.
Vi gik på opdagelse virtuelt, for vi kunne ikke flyve frem og tilbage, -
- men til sidst fik vi lagt en plan for produktionen.
Jeg tager også hatten af for manuskriptforfatterne.
De skriver til specifikke locations, hvilket smitter af på historien.
At gå fra Puerto Rico til Prag kræver sit af historiefortællerne.
Instruktør Kari Skogland skulle også tilpasse sig det nye sted -
- og få det til at fungere med optagelserne fra Atlanta, -
- der egentlig skulle matche optagelser fra Puerto Rico.
Der blev lavet mange ændringer i vores produktionsplan -
- af hensyn til omstændighederne, men filmholdet fandt ud af det.
Har vi lyst til at leve i en verden fuld af typer som Red Skull?
- Det er derfor, vi skal til Madripoor. - I får det til at lyde som Skull Island.
Vi er i Madripoor, et farligt, skummelt, lovløst sted.
Zemo har aftalt et møde med Selby, -
- der forhåbentlig vil give os vigtige oplysninger om supersoldatserummet.
Det er den Zemo, jeg husker. Et held, jeg ikke slog dig ihjel.
Da vi ankom, var det ikke ...
Vi fik ikke en varm velkomst. Lad os sige det sådan.
Sådan går det i Madripoor.
Derovre ligger High Town. Ikke noget tosset sted.
Men Low Town er i den anden retning.
Og vi har vel ingen venner i High Town?
Vores scenograf, Ray Chan, er fænomenal.
Vi havde ledt i månedsvis, -
- indtil vi en dag stod i en gyde fuld af vejkryds.
Jeg sagde: "Kunne det være?" Og han svarede: "Det kunne det."
Jamen du godeste ...
Vi begyndte at kortlægge det, og så designede han Madripoor -
- i en stribe gyder i en lille by uden for Atlanta.
Det skal føles snusket, råt og lovløst. Det er et lovløst samfund.
Så snart vi fandt den tomme gade ...
Der var bare en håndfuld røde murstensbygninger.
Det føltes klaustrofobisk. Hvad kunne jeg få ud af det?
Efter flere måneders søgen fandt vi en gyde i Hanoi i Vietnam, -
- hvor beboerne trådte ud ad bagdøren -
- og lige ud på et jernbanespor en halv meter fra døren.
Det syntes jeg kunne være interessant at bruge her.
På mine rejser havde jeg fundet noget ret ikonisk.
En svær industribro i Mozambique.
Så jeg lånte lidt fra Mozambique og Vietnam.
Så er vi her.
Klar til aktion, Winter Soldier?
Det her er Brass Monkey Bar. Man kan se stjernerne gennem loftet.
Vi mente, at lysarmaturerne kunne give tilstrækkeligt lys.
Ikke til at oplyse settet, men til at give en fed effekt.
Til venstre har vi en masse abekranier.
Min art director, Jennifer, købte tre kranier på nettet, -
- som vi så fik lavet 115 eller 120 afstøbninger af.
Det er vores hyldest til The Brass Monkey.
Dig havde jeg ikke ventet at se, Smiling Tiger.
Han lagde nye planer.
Anthonys figur, Sam, er meget regelret, -
- så vi klæder ham meget konservativt. Hans tøj er meget hverdagsagtigt.
Men i det her afsnit gav vi ham et syret afrikansk jakkesæt på, -
- og han var med på ideen.
Kom nu, jeg er klar!
Sebastian er skøn at arbejde med, for han vil gerne vide, -
- hvordan vi udvælger tøjet.
Eftersom han er ny i nutidens verden, -
- har jeg forsøgt at gøre hans tøj så klassisk og vintage som muligt.
Imagemæssigt er det spændende at se -
- de tre mænd klædt på en meget anderledes måde.
Jeg er den eneste, der ligner en alfons.
Det var sjovt at være iført det fulde kostume og den pragtfulde frakke.
Det var sjovt at kreere. Det er baseret på -
- en russisk eller polsk militærfrakke fra 2. Verdenskrig, -
- som vi forsøgte at gøre en anelse tegneserieinspireret.
I går besøgte jeg en tegneseriebutik for at se, -
- om jeg kunne finde nogle hæfter med Zemo.
Det er skønt endelig at se ud, som han gør i tegneserierne.
Goddag. Kan I lide min stil? Den kan også blive jer til del.
Suitkovia.
Vi fører elegant tøj, men også uformelt tøj.
Pyjamas, sweatere, T-shirts, sokker, sneakers, det hele.
Kom og besøg os i Sokovia. Kig ind hos Suitkovia.
Cut.
Vi skabte et skønt sted, hvor figurerne kunne skjule sig.
Det her er jo perfekt.
- Slip den, Zemo. - Sharon?
Efter at være raget uklar med S.H.I.E.L.D. -
- havde hun brug for et sted, hvor man kan være i fred.
Jeg stjal dine vinger, så du kunne redde ham der fra ham der.
Jeg havde ikke Avengers bag mig, så jeg gemmer mig i Madripoor.
Vi overvejede at hente Sharon Carter tilbage allerede i Avengers 3 og 4, -
- men der var så mange figurer med i de film, -
- at der ikke rigtig var tid til at yde hende retfærdighed.
Og at kappe hendes bånd til Steve Rogers -
- gjorde det muligt at udforske en anden side af hende.
Nu behøver hun ikke kun at være entydigt god.
Vi kan se nærmere på, hvad der er sket med hende, -
- og på nogle af de moralsk anløbne valg, hun har truffet for at overleve.
Jeg kunne lige så godt hustle rigtigt. Man får kassen for en ægte Monet.
Hun er blevet lidt mere rå og ufin i kanten.
En helt anden udgave af Sharon end i filmene.
Jeg nød at lave alt det fysiske. Det er dejligt at bruge kroppen.
Jeg er gammel danser, så kamptræningen var sjov.
Kan du fornemme vinklen? Nydeligt. Ja, sådan.
Det var spændende at tage Sharon, som alle tror er aldeles uselvisk, -
- og så introducere Power Broker, der også huserer i Madripoor.
Afsløringen af Power Broker bliver forhåbentlig godt modtaget i afsnit 6.
Smid dit våben, Karli.
Jeg var overbevist om, at Power Broker-historien ville falde til jorden.
Nogle gange var det for oplagt, og andre gange var det for tyndt.
Men jo mere vi arbejdede med det, jo bedre fungerede det.
Kom tilbage. Sammen kan vi gøre en forskel.
Du vil bare have din slagkraft tilbage.
Uden os supersoldater, hvor meget magt har Power Broker så egentlig?
Mere end dig.
Seriens skurk skulle udfordre brugen af symboler og ideologi.
Tegneseriernes Flag Smasher -
- er visuelt en helt anden figur end Karli Morgenthau i MCU, -
- men substansen er den samme.
Du er ved at blive en legende. Flere og flere taler om frihedskæmperne.
Intet i serien fungerer uden Erin Kellyman.
Vi ledte efter en med et uskyldigt ansigt som hendes.
Hun skulle være noget uventet.
Er du okay?
Det skulle være en, der var umiddelbart sympatisk, -
- men som også udstråler beslutsomhed og sejlivethed, -
- der kan tilskrives en baggrund, der lyser ud af hende.
Krig er ikke nødvendigt.
Krigen startede, da de smed os på gaden. Millioner af mennesker har brug for mig.
Jeg forstår dig godt.
Vi kan ikke lade en helt og en skurk føre en samtale, -
- hvis ikke det er troværdigt, og det starter med skuespilleren.
Jeg overvejer, om jeg er nødt til at dræbe din bror.
Jeg troede, jeg kunne stole på ham.
Jeg havde facetimet med Kari og Zoie, men intet var afgjort.
Så da jeg fik at vide, jeg havde fået rollen, blev jeg ellevild.
Det sivede ikke ind med det samme. Det er stadig ikke sivet helt ind.
Hvor dramatisk.
Jeg vidste, det var en tegneseriefigur, -
- men at de havde gjort en mand til en kvinde, syntes jeg var ret vildt.
Vores bevægelse er parat.
De stopper aldrig, medmindre vi tvinger dem til det.
I tegneserierne er figuren mest af alt en skurk.
Men nu, hvor jeg forstår hende, ved jeg, hendes intentioner er gode.
Kan du huske, da vi tog serummet? Det føltes som ild i mine årer.
Jeg bad til, jeg ville dø, men det var det værd.
Vi fandt tidligt på at gøre hende til et ungt menneske -
- med de samme frustrationer, som folk går rundt med i dag.
Pandemien var endnu ikke begyndt, -
- men den forstærkede kun en følelse, folk bar rundt på.
Sorte har altid haft følelsen af, at systemet er vendt imod dem, -
- og at magthaverne er uansvarlige. Det har vi lært at leve med.
Men nu er de begyndt at tage for meget fra os, -
- og så må folk gøre modstand. Derfor skrev vi Karli som en helt.
En helt, der bliver til en skurk.
Jeg vil ikke gøre dig fortræd. Det er regimerne bag dig, jeg vil vælte.
Du gemmer dig ikke bag et skjold.
Mange har forsøgt at genskabe serummet, men det er aldrig gået godt.
Bruce Banner blev på sin vis til Hulk, -
- fordi general Ross ville udvikle sit eget supersoldatserum.
Steve var det ypperste resultat.
Det var interessant for os at se på, hvad der ville ske, -
- hvis det lykkedes at genskabe serummet, og hvem supersoldaterne så ville blive.
Selv hvis vi dør, kan bevægelsen fortsætte uden os.
Det er det, der gør Flag Smashers interessante.
Vi undersøger, hvad der sker, -
- når undertrykte eller oversete mennesker får en uvant magt.
I skulle ikke være kommet.
Vi er i gang med afsnit 2, og det er første gang, -
- Sam og Bucky kæmper sammen, og det går ikke alt for godt.
Det er pænt af dig at deltage, Sam!
Slå, spark, slå, slå!
Pludselig dukker John Walker op ud af det blå.
John Walker, Captain America. Det ser ud til, I har brug for hjælp.
De ser ham i aktion for første gang, og det er også hans første kamp -
- som Captain America sammen med Lemar, og det går helt i kage.
Desuden kæmper de mod supersoldater, -
- hvilket overrumpler dem totalt.
Vi fik ideen til den her sekvens for omkring otte måneder siden.
Vi sad med små legetøjsbiler og udtænkte måske -
- 12 eller 15 forskellige udgaver af sekvensen.
Den var meget vanskelig både at udføre og udtænke -
- med rigtig mange personer og elementer at tage højde for.
Lastbilsekvensen var en udfordring, fordi de skal blive på lastbilerne.
De må ikke falde af, for så kommer de ikke op igen.
Falcon kan flyve, men derudover var det vanskeligt at planlægge.
Vi brugte falske lastbiler, som vi kunne flytte en smule rundt på.
Vi filmede også folk, der kæmpede på rigtige lastbiler.
Vi filmede i Atlanta på en vej, -
- som vi mente kunne gøre det ud for Tyskland, -
- men Atlanta ligner overhovedet ikke Tyskland.
Så vi gik fra at filme bluescreen og derefter ændre baggrunden -
- til at lave alting digitalt.
Vi måtte sætte digitale bjerge, tyske træer og hele molevitten ind.
Bucky hænger under en lastbil meget tæt på de snurrende hjul.
De er digitale, og vejen er digital.
På et tidspunkt falder Walker ned fra lastbilen i Atlanta, -
- hvorefter han rejser sig op i Prag. Begge dele skal gerne ligne Tyskland.
Digitale biler og træer får det hele til at gå op i en højere enhed.
Skjoldet havde været brugbart.
En ny serie skal indledes med -
- en lovende forsmag på, hvad serien kan levere.
Hvad ved vi ikke, Falcon kan?
Hvad kan Falcon gøre af seje ting, vi ikke har set før?
Når Falcon nu endelig har hovedrollen, skal han også have noget fed action.
Den indledende sekvens hjalp med at få os ind på rette spor, -
- for hold da ferie!
Han følger ikke efter os over grænsen.
Hejsa.
Vi brugte lang tid på den sekvens.
Den var fra starten planlagt til at skulle være helt fantastisk.
Vi starter altid med pre-vis ud fra de storyboards, der er blevet lavet.
Spørgsmålet var så, hvordan vi skulle føre det ud i livet.
Vi gjorde bl.a. det, at vi filmede en gruppe faldskærmsudspringere.
Det gav os en masse referencemateriale.
Vi har verdens bedste wingsuitpiloter stående klar til at sørge for, -
- at vi får lavet nogle optagelser, som ingen før har set mage til.
Vi brugte flere dage på at skubbe folk ud af fly.
Alle wingsuitsene er ægte.
Vi lod os inspirere af et team, der flyver gennem kløfter.
Vi udstyrede dem med Blackmagic- kameraer og kameraer på hjelmene.
Nogle af de optagelser kom med i sekvensen, -
- så man får glimt af noget ægte, hvilket gør det mere troværdigt.
Mackie hængte vi op i wirer.
Jeg kan imitere Will Smith. "Du almægtige!"
Vi flettede den ægte Mackie ind så meget som muligt.
De fleste helikoptere var cgi. Vi havde godt nok en model -
- for at give skuespillerne noget at interagere med.
Men den erstattede vi, fordi vi skulle bruge en bestemt type helikopter, -
- der ville være bedre egnet til skurkenes formål i den sekvens.
Hatten af for vores effektfolk. Det blev temmelig fantastisk.
For mig er det mest imponerende brugen af alle de mange teknikker.
Én ting er at lave et cgi-landskab, der ser vældig fotorealistisk ud.
Men vi skulle også have optagelser af Anthony Mackie hængt op i wirer -
- plus optagelser af stuntfolkene og faldskærmsudspringerne.
Det skal være så realistisk, -
- at folk ikke kan se, hvordan det er lavet.
- Vi må finde en anden løsning! - Det har jeg lige gjort.
Det skal være sømløst. Et univers, hvor man aldrig ved, hvad man kan forvente.
Figurer kan komme og gå i serier og film, og forhåbentlig giver det mening.
Vi er ved at indspille en scene på museet, -
- hvor Anthonys figur, Sam, skal beslutte, om han skal ...
Han har faktisk besluttet sig for -
- at donere skjoldet til museet -
- i stedet for at beholde det og blive Captain America.
Rhodey forstår godt, hvorfor Sam ikke vil påtage sig opgaven.
Han var i en lignende situation som Iron Patriot i forhold til Iron Man.
Men samtidig ville han ønske, han gjorde det, for der er behov for det.
Verden er gået i stykker.
Alle venter bare på, at nogen skal klinke den.
Don Cheadle og jeg drøftede rollen flere gange, inden han kom hertil.
Han ville gerne give figuren noget tyngde. Det talte vi meget om.
Desuden er han den eneste, der virkelig forstår, -
- hvad det for en sort mand vil sige at bære det skjold.
Han er den eneste, som Sam vil kunne relatere til på det plan.
Det blev til en temmelig kompleks dans mellem de to.
At se de to omgivet af denne utrolige historie, -
- som vi havde arrangeret, som var det et museum, -
- altså historien om Howling Commandos og Captain America ...
Det var bevægende at se dem vandre gennem den historie, -
- som vi er i færd med at lægge bag os. Vi fik alle sammen gåsehud.
I tegneserierne fungerer det sådan, at stafetten må og skal føres videre.
Der skal være en Captain America. Nogen må bære skjoldet efter Steve.
Sådan er det i tegneserierne, og det fungerer fint i det medie.
Det gør det muligt at lade skjoldet gå videre.
Men når det skal omskrives til en jordbunden live-action-historie -
- i vores virkelige verden, er det vigtigt at spørge hvorfor.
Hvorfor skal der være en Captain America?
Hvad betyder det i dag i forhold til i 1940'erne?
Og hvad betyder det for forskellige mennesker?
Det føles underligt at håndtere det igen.
Historien bag det skjold er mildest talt kompleks.
Sam er både soldaterveteran og terapeut.
Han ved, at vi alle sammen tilhører det samme folk.
Jeg er ikke den sorte Captain America, og Steve var ikke den hvide.
Han var bare Captain America.
Som samfund og nation er vi nødt til at indse, -
- at alle vores medborgere -
- uanset oprindelse er amerikanere.
Det gamle ordsprog, "Jeg er min broders vogter", bliver relevant.
Sam indser, at han har fortjent retten til at være Captain America -
- uanset sin race og sin baggrund.
Jeg vil ikke lyve. Du er noget særligt.
Tak.
Du er ikke nogen Malcolm, Martin eller Mandela ...
Ingen tvivl om det, men jeg ved, hvad der er min opgave.
Isaiah Bradley er en figur, folk har efterspurgt, men som kun få kender.
Han var en sort soldat, der i lighed med Tuskegee Airmen -
- blev brugt som forsøgskanin i jagten på supersoldatserummet.
Hemmeligheden er, at det virkede på ham, -
- men på grund af hans race blev han gemt af vejen af myndighederne.
Tror du bare, man vågner en dag og beslutter, hvem man vil være?
Sådan fungerer det ikke.
Når så Sam og Bucky, der er nære venner med Steve, -
- møder en supersoldat med en ganske anden historie end Captain Americas, -
- så er det en øjenåbner, der især påvirker Sams forhold til skjoldet.
Er det overhovedet noget, han bør stræbe efter?
Er det, hvad jeg tror, det er?
Hold det tildækket.
Stars and Stripes betyder ikke noget godt for mig.
Det var faktisk den første figur, Malcolm talte med os om.
Som sort tegneserielæser var det en historie, han kunne relatere til.
Han tilførte projektet noget, der virkelig højnede historien.
Det er en vinkel, man sjældent ser, men af og til udvikler samfundet sig.
Der tales meget om det i dag.
Hvordan har det været at være sort i USA gennem tiden?
Ikke kun i nyere tid, men i 40'erne og 50'erne.
Det har altid været en helt anden oplevelse.
Her får vi et indblik i en tid, der også former diskussionen om race i dag.
Jeg var engang ligesom dig, indtil jeg åbnede øjnene.
Indtil jeg så Red Tail-piloterne i det berømte 332. kompagni -
- kæmpe for vores land og blive mødt med brændende kors i deres forhaver.
Det forstår jeg. Men som supersoldat kunne du være blevet den næste ...
Den næste hvad?
Lyst hår og blå øjne svøbt i Stars and Stripes?
Han er indbegrebet af heltens frygt.
Isaiah udfordrer Sam i spørgsmålet om, -
- hvorvidt en sort mand bør være Captain America.
Han siger: "De lader aldrig en sort mand blive Captain America.
Og ingen sort mand ville gå med til det."
Og Isaiah tager ikke fejl. Det bliver en del af hans kamp fremover.
"Hver gang jeg griber skjoldet, er der mennesker, der vil hade mig for det."
Det må Sam forsøge at finde sig til rette med.
Det har været følelsesladet, især sådan som tiderne er nu.
At Marvel giver mig muligheden som sort mand fra Sydstaterne -
- for at blive Captain America, -
- er en cadeau til min arbejdsindsats, i og med at de betror mig opgaven.
Det viser også, at de ønsker at ændre samfundets opfattelse af sig selv.
I ledere har lige så meget magt som en vanvittig gud -
- eller en forskruet teenager.
I skal overveje meget nøje, hvordan I vil bruge den.
Sams afsluttende tale skrev Anthony og jeg sammen over telefonen.
Anthony ser verden som en sort mand, og han sagde:
"Mal, jeg skal kunne tro på det."
Så først og fremmest lod vi Sam tale til nogen i den scene -
- i stedet for at holde tale.
Og så brugte jeg ellers nogle timer på at sikre mig, -
- at han kunne stå inde for hver evig eneste replik.
Vi er superstolte af det.
Nu har vi endelig en fælles kamp. Tænk lige over det.
Et hav af mennesker har bogstavelig talt tigget jer om -
- at opdage, hvor hårdt deres liv er. Nu ved I det.
Hans endelige dragt er meget inspireret af tegneserierne.
Det var uhyre vigtigt, for dragten har sin egen historie.
Så al den opmærksomhed, der lægges i ...
Der er brugt flere måneder på at gennemtænke hver en syning, -
- både hvad angår konstruktion og design.
Rent visuelt er det modsætningen til de andre dragter, vi har lavet.
Der er en masse hvidt i, hvor de andre mest var blåt og rødt.
Hans overkrop og ansigt bliver virkelig fremhævet.
Captain Americas nye dragt er udstyret med en ret speciel kutte, -
- der var meget vanskelig at fremstille.
Når Mackie drejede hovedet, vred den sig.
Der findes ikke et materiale, der kan holde formen -
- og være smidigt uden at opføre sig uhensigtsmæssigt.
De vidste, det ville blive svært, så derfor bad de os om hjælp.
Og vi endte også med at bruge et hav af computereffekter -
- bare for at få kutten til at se godt ud og slutte tæt.
Man skal ikke kunne se, at dragten er sat sammen med velcro.
Det skal gerne ligne en magisk dragt bygget af wakandanerne.
Se så her!
Det gjaldt om at finde den rette kombination af rød, hvid og blå, -
- der var lys og positiv. Der skulle være en virkelig -
- positiv aura omkring denne glitrende figur.
Og det kommer smukt til udtryk i hans afsluttende tale.
Der er lidt prinsen på den hvide hest over ham.
Det er en ny Captain America, en ny vinkel, en ny udstråling.
Og der udforskes nogle gode emner såsom familierelationer, -
- stræben efter lykke og den amerikanske drøm, -
- set fra en sort mands synsvinkel.
Serien behandler mange komplekse emner, der er uhyre relevante lige nu.
- Det er ingen nem beslutning. - Du forstår det ikke.
Jeg er en sort mand klædt i Stars and Stripes. Hvad er det, jeg ikke forstår?
Jeg er vant til at tackle noget, der er større end mig selv.
Oven på alt det med coronakrisen, -
- mordet på Breonna og mordet på George Floyd, -
- optøjerne og aktivismen, -
- der blomstrer blandt de unge, og Black Lives Matter-bevægelsen -
- er det kommet bag på mig, hvor tidssvarende serien er.
Mit livssyn har ændret sig og udviklet sig meget -
- for mig som far, som mand og som amerikaner, -
- og meget af det kan tilskrives den her rolle og den her serie.
Det har været yderst lærerigt og inspirerende at tænke på, -
- at mine sønner kan tænde for tv'et og se en sort Captain America.
Det bliver ikke nemt, Sam.
Ja, jeg risikerer at fejle. Jeg risikerer endda at dø.
Men vi har bygget det her land, givet vores blod for det.
Ingen skal fortælle mig, at jeg ikke må kæmpe for det.
Oversættelse: Henrik Thøgersen Scandinavian Text Service